laion/Wikipedia-Exotic huggingface dataset:
აბელი (დანიის მეფე)

აბელ ვალდემარსენი (დან. Abel Valdemarsen; დ. 1218 — გ. 29 ივნისი, 1252) — ესტრიდსენთა დინასტიის წარმომადგენელი. დანიის მეფე ვალდემარ II-ისა და დედოფალ ბერენგარია პორტუგალიელის ვაჟი. 1250 წელს მან მოკლა თავისი ძმა, მეფე ერიკ IV და ტახტზე ავიდა. ხანმოკლე მეფობის შემდეგ, იგი ფრიზიელებმა მოკლეს ომში. იგი დანიის ისტორიაში ყველაზე ხანმოკლე მმართველი იყო. აბელი დაიბადა 1218 წელს. იგი იყო დანიის მეფე ვალდემარ II-ისა და მისი მეორე ცოლის, დედოფალ ბერენგარია პორტუგალიელის მეორე ვაჟი. 1232 წელს ვალდემარმა თავისი უფროსი ვაჟი, ერიკი თავის თანამმართველად დაინიშნა. ამის სანაცვლოდ, მან აბელს შლეზვიგის ჰერცოგობა უბოძა. 1241 წელს, ვალდემარის გარდაცვალების შემდეგ მეფე აბელის ძმა, ერიკ IV გახდა. მომდევნო წლებში, აბელი ერიკს ებრძოდა, რადგანაც სურდა შლეზვიგის საჰერცოგოს დამოუკიდებლობა მოეპოვებინა. მან სულ მალე შეკრიბა ჯარები და აიღო ქალაქი ფუნენი, რომელიც ერიკის დომენში შედიოდა. ამის საპასუხოდ ერიკმა შლეზვიგს შემოარტყა ალყა. აბელი ცოლ-შვილთან ერთად ისე სწრაფად გაიქცა ქალაქიდან, რომ როგორც მემატიანე აღწერს, მისმა ასულმა, სოფიამ ფეხსაცმლის ჩაცმაც კი ვერ მოასწრო და ფეხშიშველი გაიქცა. საბრძოლო ვითარებები 1250 წლამდე გაგრძელდა, სანამ საბოლოოდ აბელმა ერიკი არ მოკლა. ამის შემდეგ დანიის მეფე აბელი გახდა, რომელსაც მალევე ეახლა მისი და, სოფია დანიელი თავის ქმართან, იოჰან ბრანდენბურგელთან ერთად და ერთგულება შეჰფიცა, ამასთან სამეფო კარზე დარჩენის ნებაც სთხოვა. ტახტზე ასვლისას აბელს დიდებულთა მხოლოდ ოცდაოთხმა ოჯახმა შეჰფიცა ერთგულება. დანარჩენი დიდგვაროვნები და მთლიანად ხალხიც ამბობდა იგი იყო „სახელად აბელი, საქმით კაენი“ (დან. „Abel af navn, Kain af gavn“). აბელმა დაუყოვნებლივ ყველა დაიბარა თავისთან ერთგულების შესაფიცად, თუმცა ამ დროს დანიაში დიდი მიწისძვრა მოხდა, რაც ხალხმა ღვთიურ ნიშნად ჩათვალა და მეფეს განუდგა. ამავდროულად, აბელს ცნობა მიუვიდა, რომ ფრიზიელი გლეხობა უარს ამბობდა გადასახადების გადახდაზე, რის შემდეგაც მან დაუყოვნებლივ დაძრა ჯარი ფრიზიისკენ, სადაც იგი 1252 წლის 29 ივნისს მოკლეს ამბოხებულებმა. მის შემდეგ ტახტზე მისი ძმა, კრისტოფერ I ავიდა. მისი გარდაცვალებიდან მალევე, მისმა ცოლმა დატოვა დანია და შვედეთში მეორედ გათხოვდა. იგი 1237 წლის 25 აპრილს დაქორწინდა მატილდა ჰოლშტაინელზე, რომელთანაც შეეძინა შვილები: ვალდემარ III (1238-1257), შლეზვიგის ჰერცოგი, გარდაიცვალა დაუოჯახებელი; სოფია (1240-1285), ცოლად გაჰყვა ანჰალტ-ბერნბურგის პრინც ბერნარდ I-ს, რომელთა შვილთაშვილის შვილთაშვილიც იყო დანიის მეფე კრისტიან I, ოლდენბურგთა დინასტიის დამაარსებელი; ერიკ I (1241-1272), შლეზვიგის ჰერცოგი, ცოლად შეირთო მარგრეტა რუგიელი, რომელთანაც სამი შვილი შეეძინა; აბელი (1252-1279), ლანგელანდის ერლი, ცოლად შეირთო შვერინის ჰერცოგის ასული, რომელთანაც ერთი ასული შეეძინა; Hartley, Mick The Duke of Schleswig-Holstein-Sonderburg-Glücksburg Dated September 29, 2007. Retrieved 14 Feb. 2008 "Abel, 1219-52, Konge". Dansk biografisk Lexikon. Retrieved August 1, 2018. "Mechtilde (Mathilde), Dronning, –1288". Dansk biografisk Lexikon. Retrieved August 1, 2018. "King Abel". danmarkskonger. Retrieved August 1, 2018. "Gudmundsen, Lage, –o.1252, Ridder". Dansk biografisk Lexikon. Retrieved August 1, 2018. "Valdemar (III), Hertug af Sønderjylland, –1257". Dansk biografisk Lexikon. Retrieved August 1, 2018. "Birger Magnusson". Svenskt biografiskt lexikon. Retrieved August 1, 2018.
მატილდა ჰოლშტაინელი

მატილდა ჰოლშტაინელი (გერმ. Mechthild von Holstein, დან. Methilde af Holsten; დ. 1220 — გ. 1288) — დანიის დედოფალი 1250-52 წლებში როგორც აბელის მეუღლე. დაქვრივების შემდეგ მეორედ დაქორწინდა შვედეთის რეგენტ ბირგერ იარლზე. მატილდა დაიბადა 1220 წელს. იგი იყო ჰოლშტაინის გრაფ ადოლფ IV-ის ასული. 1237 წლის 25 აპრილს იგი ცოლად შერთეს დანიის მეფე ვალდემარ II-ის შუათანა ვაჟს, შლეზვიგის ჰერცოგ აბელს. 1239 წელს აბელი გვარდიელი ხდება. 1250 წელს აბელმა თავისი ძმა, მეფე ერიკ IV მოკლა და დანიის მეფე გახდა, რის შემდეგაც მატილდა დანიის დედოფლად გვევლინება. იგი თავის ქმართან ერთად ამავე წლის 1 ნოემბერს ეკურთხა. 1252 წელს, აბელის დაღუპვის შემდეგ, ტახტზე აბელის კიდევ ერთი ძმა, კრისტოფერ I ავიდა, რომელმაც დედოფალი მატილდაც და მისი ვაჟებიც დანიიდან გააძევა. გაუთავებელი წინააღმდეგობის შემდეგ, მატილდამ იმდენს მაინც მიაღწია, რომ 1253 წელს კრისტოფერმა მის ვაჟს შლეზვიგის ჰერცოგობა უბოძა. 1260 წელს მისი უფროსი ვაჟის დაღუპვის შემდეგ შლეზვიგის ჰერცოგი მისი მეორე ვაჟი გახდა. იმავე წელს, მან სამხრეთ დანიის მიწები, რომელიც მის პირად მფლობელობაში იყო თავის ძმებს, შკლეისა და ეიდერს დაურიგა. მატილდა მალევე მოელეპარაკა ლუნდის არქიეპისკოპოსს, რომელმაც იგი 1261 წელს შვედეთის რეგენტ ბირგერ იარლზე დააქორწინა. 1266 წელს, ბირგერის გარდაცვალების შემდეგ მან შვედეთი დატოვა და სამხრეთ დანიაში, ქალაქ კილში დასახლდა. იგი დანიელ ხალხს სძულდა და მეტსახელად „სატანის ქალიშვილს“ უწოდებდნენ. იგი 1288 წელს გარდაიცვალა. მატილდას შვილები მხოლოდ დანიის მეფე აბელისაგან ჰყავდა: ვალდემარ III (1238-1257), შლეზვიგის ჰერცოგი, გარდაიცვალა დაუოჯახებელი; სოფია (1240-1285), ცოლად გაჰყვა ანჰალტ-ბერნბურგის პრინც ბერნარდ I-ს, რომელთა შვილთაშვილის შვილთაშვილიც იყო დანიის მეფე კრისტიან I, ოლდენბურგთა დინასტიის დამაარსებელი; ერიკ I (1241-1272), შლეზვიგის ჰერცოგი, ცოლად შეირთო მარგრეტა რუგიელი, რომელთანაც სამი შვილი შეეძინა; აბელი (1252-1279), ლანგელანდის ერლი, ცოლად შეირთო შვერინის ჰერცოგის ასული, რომელთანაც ერთი ასული შეეძინა; Dansk Biografisk Lexikon, volume 11, pp. 205–206, Copenhagen 1897 Annales Stadenses 1237–1241, MGH SS XVI, sida 363–367
ამანლი

ამანლი (აზერ. Amanlı) — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 157 კაცი. ამანლი GEOnet სახელების სერვერზე
არმუდლუ (კახი)

არმუდლუ (აზერ. Armudlu) — სოფელი აზერბაიჯანში, შაქი-ზაქათალის რეგიონის კახის რაიონში. არმუდლუ GEOnet სახელების სერვერზე ↑ http://qax-ih.gov.az/page23/Bələdiyyələr.html
აშაღი-მალახი

აშაღი-მალახი (აზერ. Aşağı Malax) — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 304 კაცი. აშაღი-მალახი GEOnet სახელების სერვერზე
მეთევზე ზარნაშო

მეთევზე ზარნაშო, თევზის ზარნაშო (ლათ. Bubo blakistoni) — ფრინველი ბუსებრთა ოჯახისა. მისი სხეულის სიგრძეა დაახლ. 70 სმ, მასა 4 კგ-მდე. შეფერილია ჟანგმიწოვან-მურად, აყრია მუქი ლაქები. კარგად აქვს განვითარებული ბუმბულის „ყურები“. გალო ნაწილობრივ შებუმბლულია, თითები მთლად შიშველი. გავრცელებულია აზიის თევზით მდიდარი მდინარეების გასწვრივ. უპირატესად თევზებითა და ქვეწარმავლებით იკვებება. ბუდობენ ძველ ფუღუროებსა და კლეების ნიშებში. მონოგამური ფრინველია. დედალი 2–3 კვერცხს დებს. ბარტყები ბუდეში 2 თვემდე რჩებიან, მშობლები მათ 1 წლამდე კვებავენ. იმყოფება გადაშენების საფრთხის ქვეშ. შეტანილია IUCN-ის წითელ ნუსხაში. РЫБНЫЙ ФИЛИН დაარქივებული 2019-04-11 საიტზე Wayback Machine. // Большая российская энциклопедия. Том 29. Москва, 2015, стр. 114. ↑ BirdLife International (2016). „Bubo blakistoni“. The IUCN Red List of Threatened Species. IUCN. 2016: e.T22689007A93214159. doi:10.2305/IUCN.UK.2016-3.RLTS.T22689007A93214159.en. ციტირების თარიღი: 13 January 2018.
ქეთა ლორთქიფანიძე

ქეთა ლორთქიფანიძე (დ. 11 ოქტომბერი, 1977) — ქართველი მსახიობი. პოპულარობა მოუტანა სერიალ „შუა ქალაქში“ ნათამაშებმა „ეკას“ როლმა. არის თავისუფალი, სოხუმის მოზარდ-მაყურებელთა და გორის თეატრის მსახიობი. ჰყავს 5 შვილი. გათხოვილი იყო ორჯერ, ამჟამად მესამე ქორწინებაშია. 2005 წლიდან არის თავისუფალი თეატრის წამყვანი მსახიობი. „ხომ ხოცავენ ქანცგაწყვეტილ ცხენებს?!“ „კავკასიური ცარცის წრე“ „წვიმის გამყიდველი“ „ვალსი ძილის წინ“ „რიჩარდ III“ „მექანიკური ფორთოხალი“ „ძმები“ „ბავშვის თვალებით“ „იდიოტოკრატია“ „ვარიაციები პატრიოტიზმის თემაზე“ „მშვენიერი ქართველი ქალი“ და სხვ. ქეთა ლორთქიფანიძე — კინოფილმების ინტერნეტ მონაცემთა ბაზა (ინგლისური) ქეთა ლორთქიფანიძე [დაარქივებული] — ეროვნული ფილმოგრაფია ↑ [1]
ნინო გაჩეჩილაძე

ნინო გაჩეჩილაძე (დ. 31 მარტი, 1980, თბილისი) — ქართველი კინოსა და თეატრის მსახიობი, რომელიც ფართო საზოგადოებისთვის ცნობილი გახდა კატოს როლის შესრულებით სერიალში „ჩემი ცოლის დაქალები“. ნინო გაჩეჩილაძე დაიბადა თბილისში. დაამთავრა ქალაქ თბილისის № 100 საჯარო სკოლა და მე-2 მუსიკალური შვიდწლედი. დაამთავრა შოთა რუსთაველის თეატრისა და კინოს უნივერსიტეტი. ნინო ასევე, დაინტერესებულია ფოტოგრაფიით და გავლილი აქვს ფოტოგრაფიის კურსი გურამ წიბახაშვილთან. სემუელ ბეკეტის „ბედნიერი დღეები“ — ვინის როლში, რეჟისორი გიორგი აფხაზავა, თეატრალური ინსტიტუტი, 2001 წელი. დოსტოევსკის „დამცირებულნი და შეურაცხყოფილნი“ — ნატალია იხმენევას როლში, რეჟისორი ნინო ლიპარტიანი, თეატრალური სარდაფი, 2002 წელი. ლაშა თაბუკაშვილის „თოვლივით თეთრი თოვლი“ — ხათუნას როლში, რეჟისორი ანდრო ენუქიძე, მარჯანიშვილის თეატრი, 2003 წელი. ვაჟა-ფშაველა „გველისმჭამელი“ — პატარძლის როლში, რეჟისორი ლევან წულაძე ვაკის თეატრალური სარდაფი, 2004 წელი. ბერტოლტ ბრეხტის „სამგროშიანი ოპერა“ — ჟორჟეტას როლში, რეჟისორი გიზო ჟორდანია, მარჯანიშვილის თეატრი, 2006 წელი. არტურ შნიცლერის „ფერხული“ — სატრფიალო არსების როლში, რეჟისორი ლევან წულაძე, მარჯანიშვილის თეატრი, 2008 წელი. მორის მეტერლინკის „ნიშნობა“ — ემეტას როლში, რეჟისორი გოგა თავაძე, მოზარდმაყურებელთა თეატრი, 2008 წელი. ჯოვანი ბოკაჩოს „დეკამერონი“ — გისმონდას როლში, რეჟისორი ლევან წულაძე, მარჯანიშვილის თეატრი, 2011 წელი. აზიზ ნესინის „კონტროლიორი“ — ქალის როლში, რეჟისორი დავით ჩხარტიშვილი, მარჯანიშვილის თეატრი, 2012 წელი. ლევ ტოლსტოის „ჰაჯი-მურატ“ — სოფიათის როლში, რეჟისორი გიზო ჟორდანია, მარჯანიშვილის თეატრი, 2013 წელი. ლევან წულაძის და სანდრო ელოშვილის „მთვრალი ალუბალი“ — კრემ-ბრულე, რეჟისორები ლევან წულაძე, სანდრო ელოშვილი, მარჯანიშვილის თეატრი, 2013 წელი. ალექსანდრე ელიგულაშვილი-პელეგის „შევხვდებით სამოთხეში“ — ლიზას როლში, რეჟისორი სანდრო ელოშვილი, მარჯანიშვილის თეატრი, 2014 წელი. კობო აბეს „ქალი ქვიშაში“ — ქალის როლში, რეჟისორი დავით დანელია, მარჯანიშვილის თეატრი, 2014 წელი. მიხეილ ჯავახიშვილის „ჯაყოს ხიზნების“ მიხედვით: „ჯაყო — ხვალ ომი იქნება“ — მარგოს როლში, რეჟისორი სანდრო ელოშვილი, მარჯანიშვილის თეატრი, 2015 წელი. ვაცლავ ჰაველის „წასვლა“ — ბეას როლში, რეჟისორები ლევან წულაძე, დავით ჩხარტიშვილი 2015 წელი (სპექტაკლი უკვე მზადების პროცესშია). „რაც ყველაზე ძალიან გიყვარს 2“ — ელენე არსენიშვილის როლში, რეჟისორი რატი რამიშვილი, „ფორმულა კრეატივი“, 2009 წელი. „ჩემი ცოლის დაქალის ქორწილი“ — კატოს როლში, რეჟისორი გიორგი ლიფონავა, „ფორმულა კრეატივი“, 2013 წელი. „ტაქსი“ — ნიცას როლში, რეჟისორი მიშა მშვილდაძე, „ფორმულა კრეატივი“, 2014 წელი. „წვრილვარსკვლავთა ღამე“ — თამრიკოს როლში, რეჟისორი ანდრო ენუქიძე, „პირველი არხი“, 2000–2001 წლები. „ჩემი ცოლის დაქალები“ — კატო კირვალიძის როლში, რეჟისორები გიორგი ლიფონავა, რატი რამიშვილი, „რუსთავი 2“ (2011–2019), „ფორმულა“ (2019-დღემდე), 2011–2012, 2015-დღემდე. თამარ ადორნელის „ალი და თეო“ — ბეატას როლში, რეჟისორი ლევან კიტია, „ლიდერ-ტვ“ აზერბაიჯანი, 2013 წელი. ნინო გაჩეჩილაძე [დაარქივებული] — ეროვნული ფილმოგრაფია ნინო გაჩეჩილაძე კინოფილმების ინტერნეტ-მონაცემთა ბაზაში ნინო გაჩეჩილაძის მოკლე ბიოგრაფია
დავით უჯმაჯურიძე (პოლიტიკოსი)

დავით უჯმაჯურიძე (დ. 16 მარტი, 1968 — გ. 13 ივნისი, 2019) — ქართველი ეკონომისტი და პოლიტიკოსი. 1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ვაჭრობის, ეკონომიკისა და მართვის ფაკულტეტი. 1993–1995 წლებში იყო შ.პ.ს. „საქლოგოვაზი“ ეკონომისტი. 1996–2003 წლებში ეწეოდა ბიზნეს საქმიანობას. 2002-2009 წლებში პარტია „ახალი მემარჯვენეების“ პოლიტსაბჭოს წევრი.2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია — მრეწველები, ახლები“, გარემოს დაცვისა და ბუნებრივი რესურსების კომიტეტის წევრი. 2008–2017 წლებში ჰქონდა კერძო ბიზნესი.2017–2019 წლებში ქ. თბილისის მუნიციპალიტეტის მე-6 მოწვევის საკრებულოს თავმჯდომარის მოადგილე. დავით უჯმაჯურიძე — საქართველოს ბიოგრაფიული ლექსიკონი დავით უჯმაჯურიძე — საქართველოს პარლამენტი დაარქივებული 2019-08-01 საიტზე Wayback Machine.
დავით უჯმაჯურიძე (მრავალმნიშვნელოვანი)

დავით უჯმაჯურიძე შეიძლება აღნიშნავდეს: დავით უჯმაჯურიძე — ქართველი რეჟისორი დავით უჯმაჯურიძე — ქართველი პოლიტიკოსი
ქალწული (ასტროლოგია)

ქალწული (♍) — ზოდიაქოს ნიშანი. იგი არის რიგით მეექვსე ასტროლოგიური ნიშნების სისტემაში. ზოდიაქოს პრინციპების მიხედვით, მზე ამ ნიშანში იმყოფება დაახლოებით 23 აგვისტოდან 22 (ან 23) სექტემბრამდე. ქალწულის ზოდიაქო განსხვავდება ქალწულის თანავარსკვლავედისგან, სადაც მზე 16 სექტემბრიდან 30 ოქტომბრამდე მოძრაობს. ასტროლოგიური თვალსაზრისით, ქალწულის მმართველია — მერკური. ქალწულის ზოდიაქოში „ეგზალტირებულია“ — მერკური, „დაცემულია“ — ვენერა, „გამოძევებულია“ — ნეპტუნი და იუპიტერი. მინეროლოგიური თვალსაზრისით, ქალწულის ძირითადი მინერალია: სარდიონი. მას ასევე შეესაბამება: ლაზურიტი, ნეფრიტი, იასპი, ვეფხვის თვალი. ეტლთა და შვიდთა მნათობთათვის (ასტროლოგიური თხზულება XII საუკუნისა), თბილისი, 1975; ვიკტორ ნოზაძე, „ვეფხისტყაოსნის ვარსკვლავთმეტყველება“, თბილისი, 2005; ზაურ ქოქრაშვილი, „ბიბლიურ პატიოსან ქვათა და ეტლთა შესახებ“, თბილისი, 2005.
კრისტოფერ I (დანია)

კრისტოფერ I (დან. Christoffer 1.; დ. 1219 — გ. 29 მაისი, 1259) — ესტრიდსენთა დინასტიის წარმომადგენელი. დანიის მეფე ვალდემარ II-ისა და დედოფალ ბერენგარია პორტუგალიელის ვაჟი. ტახტზე ავიდა თავისი სამი უფროსი ძმის გარდაცვალების შემდეგ და იყო დანიის მეფე 1252-59 წლებში. კრისტოფერი დაიბადა 1219 წელს. იგი იყო დანიის მეფე ვალდემარ II-ისა და მისი მეორე ცოლის, დედოფალ ბერენგარია პორტუგალიელის ნაბოლარა ვაჟი. 1241 წელს, მამის სიკვდილის შემდეგ ტახტზე მისი ძმა, ერიკ IV ავიდა, რომელმაც კრისტოფერს სამართავად ფალსტერისა და ლოლანდის კუნძულები უბოძა. მიუხედავად ამისა, იგი მხარს უჭერდა თავის მეორე ძმას, შლეზვიგის ჰერცოგ აბელს ერიკის წინააღმდეგ ბრძოლაში. 1250 წელს აბელმა ერიკი მოკლა და დანიის მეფე გახდა. 1252 წელს აბელი აჯანყებულებმა მოკლეს, რის შემდეგაც ტახტის უზურპაცია კრისტოფერმა მოახდინა. იგი დიდებულებმა მალევე აღიარეს დანიის მეფედ და მისი კორონაციაც შედგა. კრისტოფერმა სასწრაფოდ გააძევა სამეფო კარიდან აბელის ინტრიგების მოყვარული ქვრივი, რომელიც მალევე შვედეთში მეორედ გათხოვდა. მან ასევე აბელის ვაჟს, ვალდემარს უბოძა შლეზვიგის ჰერცოგის წოდება. 1257 წელს, ვალდემარის გარდაცვალების შემდეგ მან ეს წოდება მის უმცროს ძმას გადაულოცა. 1257 წელს იგი დაუზავდა ნორვეგიის მეფე ჰაკონ IV-ს, რომელიც თავისი 375 ხომალდით კოპენჰაგენისა და ლოლანდის გადაწვის იმუქრებოდა. მან ასევე გაატარა ახალი საეკლესიო და საკანონმდებლო რეფორმები. მან ჩამოაყალიბა სკონეს საბჭო, რომელთან ერთადაც 1256 წლის 6 მარტს შემოიღო დანიის ახალი კონსტიტუცია, რომლის მიხედვითაც სასულიერო პირებს აღარ ჰქონდათ ფეოდალობისა და გლეხების ჩაგვრის უფლება. მეფე კრისტოფერ I გარდაიცვალა 1259 წლის 29 მაისს. ცნობილია, რომ იგი თევზით მოიწამლა, თუმცა შემთხვევით მოხდა ეს თუ ვინმემ შეგნებულად მოწამლა უცნობია. მის შემდეგ ტახტზე მისი ვაჟი, ერიკ V ავიდა. 1248 წელს კრისტოფერმა ცოლად შეირთო პომერანიის ჰერცოგ შამბორ II-ის ასული მარგარეტ სამბირია, რომელთანაც შეეძინა შვილები: ერიკ V (1249-1286), დანიის მეფე 1259-1286 წლებში. ცოლად შეირთო აგნესა ბრანდენბურგელი, რომელთანაც სამი შვილი შეეძინა; ნილსი (1259), დაიღუპა ჩვილი; ვალდემარი, დაიღუპა ჩვილი; მატილდა (1250-1300), ცოლად გაჰყვა ბრანდენბურგ-ზალცვედელის მარკგრაფ ალბრეხტ III-ს, რომელთანაც ოთხი შვილი შეეძინა; მარგრეტე (1257-1306), ცოლად გაჰყვა ჰოლშტაინ-კიელის გრაფ იოჰან II-ს, მაგრამ შვილები არ ჰყოლია; Monarkiet i Danmark – Kongerækken Archived November 18, 2009, at the Wayback Machine at The Danish Monarchy Huitfeldt, Arild. Danmark's Riges Krønike
ბაბალო

ბაბალო (აზერ. Babalo) — სოფელი აზერბაიჯანში, შაქი-ზაქათალის რეგიონის კახის რაიონში. ბაბალო GEOnet სახელების სერვერზე
ღრიანკალი (ასტროლოგია)

ღრიანკალი (♏) — ზოდიაქოს ნიშანი. იგი არის რიგით მერვე ასტროლოგიური ნიშნების სისტემაში. ზოდიაქოს პრინციპების მიხედვით, მზე ამ ნიშანში იმყოფება დაახლოებით 22 (ან 23) ოქტომბრიდან 22 (ან 23 ) ნოემბრამდე. ღრიანკალის (მორიელის) ზოდიაქო განსხვავდება მორიელის თანავარსკვლავედისგან, სადაც მზე 23 ნოემბრიდან 29 ნოემბრამდე მოძრაობს. ასტროლოგიური თვალსაზრისით, მორიელის მმართველია — პლუტონი. თანამმართველია — მარსი. მორიელის ზოდიაქოში „ეგზალტირებულია“ — ურანი, „დაცემულია“ — მთვარე, „გამოძევებულია“ — ვენერა. მინეროლოგიური თვალსაზრისით, მორიელის ძირითადი მინერალია: ბივრილი. მას ასევე შეესაბამება: ოპალი, მარჯანი, ობსიდიანი, სერდოლიქსი. ეტლთა და შვიდთა მნათობთათვის (ასტროლოგიური თხზულება XII საუკუნისა), თბილისი, 1975; ვიკტორ ნოზაძე, „ვეფხისტყაოსნის ვარსკვლავთმეტყველება“, თბილისი, 2005; ზაურ ქოქრაშვილი, „ბიბლიურ პატიოსან ქვათა და ეტლთა შესახებ“, თბილისი, 2005.
ბაღთალა

ბაღთალა (აზერ. Bağtala) — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 9 კაცი (2014). ბაღთალა GEOnet სახელების სერვერზე ↑ Belediyye Informasiya Sistemi Azerbaijani. დაარქივებულია ორიგინალიდან — September 24, 2008. ↑ Only One Person Lives in This Village. Aznews.az. 8 December 2014. Retrieved 18 February 2016.
ბაშმალახი

ბაშმალახი (აზერ. Başmalax) — სოფელი აზერბაიჯანში, შაქი-ზაქათალის რეგიონის კახის რაიონში. ბაშმალახი GEOnet სახელების სერვერზე
ბაიდარლი

ბაიდარლი (აზერ. Baydarlı) — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 368 კაცი. ამ სოფელში დაიბადა მამედ მამედოვი — საბჭოთა კავშირის გმირი ბაიდარლი GEOnet სახელების სერვერზე
რევაზ შავლოხაშვილი

რევაზ შავლოხაშვილი (დ, 25 ივლისი, 1964, თბილისი, საქართველოს სსრ, სსრკ) — ქართველი ინჟინერი და პოლიტიკოსი. დაიბადა 1964 წლის 25 ივლისს, დაამთავრა საქართველოს პოლიტექნიკური ინსტიტუტი თვითმფრინავთმშენებლობის სპეციალობით. 1986-1987 წლებში იყო თბილისის საავიაციო გაერთიანების დიმიტროვის სახელობის ქარხნის მთავარი ტექნოლოგის განყოფილების ინჟინერ-ტექნოლოგი და კონსტრუქტორი. 1987-1988 წლებში — თბილისის საავიაციო გაერთიანების დიმიტროვის სახელობის ქარხნის მთავარი კონსტრუქტორის განყოფილების ინჟინერ-კონსტრუქტორი. 1988-1989 წლებში — თბილისის საავიაციო გაერთიანების დიმიტროვის სახელობის ქარხანის მექანიკური საამქროს უფროსი ინჟინერი. 1989-1991 წლებში ამავე ქარხნის მე-17 საამქროს განყოფილების უფროსი. 1991-1994 წლებში — საქართველოს სოფლის მეურნეობის სამინისტროს სამშენებლო ტრესტის მარნეულის სამშენებლო სამმართველოს უფროსის მოადგილე. 1994-1995 წლებში იყო საქართველოს შინაგან საქმეთა სამინისტროს ქვემო ქართლის სამხარეო მთავარი სამმართველოს ადმინისტრაციული პოლიციის უფროსი. 1995-1996 წლებში — საქართველოს შინაგან საქმეთა სამინისტროს ქვემო ქართლის სამხარეო მთავარი სამმართველოს ნარკომანიის სამმართველოს უფროსი. 1996-2000 წლებში — საქართველოს შინაგან საქმეთა სამინისტროს ქვემო ქართლის ორგანიზებული დანაშაულის რეკეტისა და კორუფციის წინააღმდეგ ბრძოლის სამსახურის თანამშრომელი. 2000-2002 წლებში იყო დმანისის რაიონის პოლიციის უფროსი, 2002-2004 წლებში — თეთრიწყაროს რაიონის პოლიციის უფროსი, 2004-2005 წლებში კი გარდაბნის რაიონის პოლიციის უფროსი. 2005-2006 წლებში — რუსთავის პოლიციის სამმართველოს უფროსი. 2006-2008 წლებში იკავებდა ქვემო ქართლის კრიმინალური პოლიციის უფროსის თანამდებობას. 2008 წელს იყო წალკის რაიონის პოლიციის უფროსი. 2012 წლის საპარლამენტო არჩევნებში წალკის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 69,37% მიიღო (5607 ხმა) და პირველი ადგილი დაიკავა. 2012-2016 წლებში იყო საქართველოს მე-8 მოწვევის პარლამენტის წევრი (წალკის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. რევაზ შავლოხაშვილი — საქართველოს ბიოგრაფიული ლექსიკონი რევაზ შავლოხაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ შედეგები 2012
გარი ქიქავა

გარი ქიქავა (დ. 5 აპრილი, 1947, ბათუმი — გ. 13 აგვისტო, 2022, იქვე) — ქართველი და საბჭოთა ფეხბურთელი. თამაშობდა ნახევარმცველის და თავდამსხმელის პოზიციაზე. სხვადასხვა დროს იცავდა ბათუმის „დინამოს“, თბილისის „დინამოსა“ და ქუთაისის „ტორპედოს“ ღირსებას. გარი ქიქავა საკლუბო კარიერას 1965 წელს, საბჭოთა კავშირის ჩემპიონატის „ბ“ კლასის მოკავშირე რესპუბლიკების პირველი ზონის მონაწილე საფეხბურთო კლუბ ბათუმის „დინამოში“ იწყებს, სადაც საბჭოთა კავშირის თასის ერთ შეხვედრას ატარებს გუნდის შემადგენლობაში. მომდევნო 1966 წლიდან გუნდი საბჭოთა კავშირის ჩემპიონატის „ა“ კლასის მეორე ჯგუფის პირველ ქვეჯგუფში აგრძელებს ასპარეზობას. მიმდინარე სეზონში გარი ქიქავა 32 მატჩში იღებს მონაწილეობას და 9 გოლის გატანას ახერხებს. 1967 წლის იმავე „ა“ კლასის მეორე ჯგუფის პირველობაზე 35-ჯერ ირგებს გუნდის მაისურს და შვიდჯერ იღებს მეტოქეთა კარს. 1967–1968 წლებში თბილისის „დინამოს“ რიგებშია, სადაც „ა“ კლასის პირველი ჯგუფის გათამაშების 11 კალენდარული შეხვედრის გარდა — 5 საერთაშორისო მატჩში გამოდის მოედანზე. 1969–1970 წლებში ქუთაისის „ტორპედოს“ ღირსებას იცავს (53 მატჩი, 5 გოლი). 1971 წლიდან ბათუმის „დინამოს“ უბრუნდება და მომდევნო ხუთი სეზონის განმავლობაში მის შემადგენლობაში აგრძელებს თამაშს. სათამაშო კარიერას 1975 წელს, ამავე კლუბში ასრულებს. გარი ქიქავა გარდაიცვალა 2022 წლის 13 აგვისტოს. დინამო თბილისი საბჭოთა კავშირის ჩემპიონატი მე-7 ადგილი: 1968 ტორპედო ქუთაისი საბჭოთა კავშირის ჩემპიონატი მე-14 ადგილი: 1969 მე-16 ადგილი: 1970 აკოფოვი, გარუნ, ფეხბურთი—75 : ცნობარი-კალენდარი, თბ.: საქ. კპ ცკ-ის გამ-ბა, 1975. — გვ. 42. 83 გვ. აკოფოვი, გარუნ, ფეხბურთი 1967 : ცნობარი-კალენდარი, თბ.: საქ. ჟურნ. კავშ., სპორტ. ჟურნ. ფედერაცია, 1967. აკოფოვი, გარუნ., ფეხბურთი 1968 : ცნობარი-კალენდარი, თბ.: საქ. ჟურნ. კავშ., სპორტ. ჟურნ. ფედერაცია, 1968. თედორაძე, ზურაბ, თბილისის „დინამო“ ციფრებში, 1936–1989, თბ.: სტამბა–96, 1999. თედორაძე, ზურაბ, თბილისის „დინამო“ : ციფრები, ფაქტები, კომენტარები, 1936–1989, თბ., 2002. თედორაძე, ზურაბ, საკლუბო გუნდების შედეგები სსრ კავშირის ჩემპიონატებში : უმაღლესი ლიგა, 1936–1991, თბ., 2001. მურვანიძე, ო., ბათუმელები ემზადებიან // „ლელო“, 4 თებერვალი, 1978, № 25 (6090), გვ. 3. გარი ქიქავა — ციფრული ფოტომატიანე „ივერიელი“ გარი ქიქავა — FootballFacts.ru ↑ Gary Qiqava (born 5 April 1947) — Georgian Footballer. ↑ გარი ქიქავა — პერსონალური გვერდი ↑ ფეხბურთელი გარი ქიქავა დღეს გულშემატკივრებმა ბათუმის სტადიონიდან უკანასკნელ გზაზე აპლოდისმენტების თანხლებით გააცილეს. ajaratv.ge
ლეგია ვარშავა (საფეხბურთო კლუბი)

ლეგია ვარშავა — პოლონური საფეხბურთო კლუბი. შეიქმნა 5-15 მარტს, პირველი მსოფლიო ომის პერიოდში აღმოსავლეთ ფრონტზე. ლეგია არის ერთ-ერთი ყველაზე ტიტულოვანი გუნდი პოლონეთში. გუნდს მოგებული აქვს 15 ექსტრაკლასა, 20 პოლონეთის თასი და 4 პოლონეთის სუპერთასი. გუნდი საშინაო შეხვედრებს ატარებს პოლონეთის არმიის სტადიონზე. გუნდის ამჟამინდელი მფლობელი და პრეზიდენტია დარიუშ მიოდუსკი (60%), გუნდის ოც-ოცი პროცენტის მფლობელები არიან: ბოგუსლავ ლესნოდორსკი და მასიეი ვანძელი. გუნდს საერთაშორისო ტიტულები არ აქვს ოფიციალური ვებ-გვერდი ლეგია ვარშავა (90minut.pl)
შოვქეთ მამედოვა

შოვქეთ ჰასან-ყიზი მამედოვა (აზერ. Şövkət Həsən qızı Məmmədova) (დ. 18 აპრილი, 1897, თბილისი — გ. 8 ივნისი, 1981, ბაქო) — აზერბაიჯანელი ოპერის მომღერალი (ლირიკული-კოლორატურული სოპრანო), პედაგოგი, მუსიკის მოღვაწე. სსრკ-ის სახალხო არტისტი (1938), სკკპ წევრი 1942 წლიდან. შოვქეთ მამედოვა დაიბადა 1897 წელს ტფილისში (ამჟამად თბილისი, საქართველო) ღარიბ აზერბაიჯანულ ოჯახში. მისმა მამამ, პროფესიით მეწაღემ, თავისი ქალიშვილის დიდი მუსიკალური ნიჭი შეამჩნია, როდესაც ბავშვი 6 წლის იყო. 1910 წელს მან იპოვა მეცენატი, რომელიც დაეხმარა კავკასიის ოლქის ვიცე-გუბერნატორის, გრაფ ილარიონ ვორონცოვ-დაშკოვის მიერ საზეიმოდ მოწყობილ ბანკეტზე პუბლიკის წინაშე მომღერლის პირველი გამოსვლის ორგანიზებაში. 1910 წელს დაამთავრა მუსიკალური სკოლა ტიფლისში და 1911 წელს გაემგზავრა მილანში (იტალია) მილანის კონსერვატორიაში მუსიკალური განათლების გასაგრძელებლად, სადაც გამოჩენილი მომღერლისაგან დოტი ამბროზიასგან ღებულობდა გაკვეთილებს. სწავლისათვის საჭირო სახსრები აზერბაიჯანელმა მილიონერმა და მეცენატმა გაჯი ტაგიევმა და მისმა ცოლმა სონამ გამოყვეს. მაგრამ 1912 წელს მათი მხრიდან ფინანსური დახმარება გაურკვეველი მიზეზის გამო შეწყდა და შოვქეთი იძულებული გახდა უკან დაბრუნებულიყო. მუსიკალური განათლების მიღება ტიფლისში გააგრძელა. 1912 წლის 13 აპრილს 15 წლის ასაკში პირველად გამოვიდა ბაქოში ტაგიევის თეატრის სცენაზე მაყურებლის წინაშე და უზეირ ჰაჯიბეკოვის მუსიკალური კომედიიდან „ქმარი და ცოლი“ შეასრულა პარტია. 1917–1921 წლებში სწავლობდა კიევის კონსერვატორიაში, 1927–1929 წლებში — მილანსა და პარიზში. 1922–1948 აზერბაიჯანის მირზა ფათალი ახუნდოვის სახელობის ოპერისა და ბალეტის თეატრის სოლისტი. პარტიები: გულჩორა (უზეირ ჰაჯიბეკოვის „არშინ მალ ალან“), შაჰსენემი (რეინგოლდ გლიერის „შაჰსენემი“), ნარგიზი (მუსლიმ მაგომაევის „ნარგიზი“), ანტონიდა (მიხეილ გლინკას „ივანე სუსანინი“), როზინა (ჯოაკინო როსინის „სევილიელი დალაქი“) და სხვა. 1945 წლიდან ბაქოს კონსერვატორიის პედაგოგი (1949 წლიდან პროფესორი). დაჯილდოებულია ლენინის ორდენით, 3 სხვა ორდენითა და მედლებით. გარდაიცვალა 1981 წლის 8 ივნისს ბაქოში. დაკრძალულია საპატიო დაკრძალვის ხეივანში. კიევის კონსერვატორიაში სწავლის პერიოდში გათხოვდა ინჟინერ იაკობ ლიუბარსკიზე, რომელიც უფრო ადრე, მილანში გაიცნო. ქართული საბჭოთა ენციკლოპედია, ტ. 6, თბ., 1983. — გვ. 395-396. ↑ Azərbaycanın ilk qadın opera müğənnisi…. Sharg. 24 May 2011. Retrieved 26 February 2017. ↑ - Шовкет Мамедова, бесстрашный вызов. Фуад Ахундов. Azerbaijan International. Зима 1997 (на английском языке)
ბეიუქ-მუმბარაქი

ბეიუქ-მუმბარაქი (აზერ. Beyuk-Mumbarak) — სოფელი აზერბაიჯანში, შაქი-ზაქათალის რეგიონის კახის რაიონში. ბეიუქ-მუმბარაქი GEOnet სახელების სერვერზე
ბიოიიუქი-ალათემირი

ბიოიიუქი-ალათემირი (აზერ. Böyük Alatəmir) — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 718 კაცი. ბიოიიუქი-ალათემირი GEOnet სახელების სერვერზე
ჯალაირი (კახი)

ჯალაირი (აზერ. Cəlayir) — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 1,407 კაცი. ჯალაირი GEOnet სახელების სერვერზე ↑ http://www.azerpost.az/?options=content&id=188